open-index/open-wikipedia-markdown huggingface dataset:
Marie Göranzon

**Marie Göranzon**, egentlig *Britt-Marie Elisabeth Göranzon Malmsjö*, født 27. oktober 1942 i Linköping, Östergötlands län (Östergötland), er en svensk skuespiller. Göranzon inngår i Kungliga Dramatiska Teaterns fasta ensemble. Hun er utdannet ved Dramatens elevskola 1964-67.

Hun er gift med Jan Malmsjö. Tidigare var hun gift med Lars Amble.
Marie Göranzon er også en god venn med skuespillerinnen Britt Ekland.

## Filmografi, i utvalg

* 2007 – *[[Beck - I Guds navn]] (Svensk tittel: Beck – I Guds namn)*
* 2007 – *[[Beck - Det tause skriket]] (Svensk tittel: Beck – Det tysta skriket)*
* 2006 – *[[Beck - Det svake leddet]] (Svensk tittel: Beck – Den svaga länken)*
* 2007 – *[[Beck - Den japanske shunga]] (Svensk tittel: Beck – Den japanska shungamålningen)*
* 2007 – *[[Beck - Advokaten]]*
* 2007 – *[[Beck - Gribben]] (TV) (Svensk tittel: Beck – Gamen) *
* 2006 – *[[Beck – Jenta i jordkjelleren]] (TV) (Svensk tittel: Flickan i jordkällaren)*
* 2006 – *[[Beck – Ekstrem tilstand]] (Svensk tittel: Beck – Skarpt läge) *
* 2003 – *[[Skenbart|Skenbart – en film om tåg]]*
* 2003 – *[[Beck - Pojken i glaskulan]]*
* 2002 – *[[Beck - Det siste vitnet]]* (Svensk tittel: *Beck – Sista vittnet*)
* 2002 – *[[Beck - Annonsmannen]]* (TV)
* 2002 – *[[Beck - Okänd avsändare]]* (TV)
* 2002 – *[[Beck - Enslingen]]*
* 2002 – *[[Beck - Kartellen]]* (TV) 
* 2001 – *[[Beck - Mannen utan ansikte]]*
* 2001 – *[[Beck - Hämndens pris]]*
* 1995 – *[[Som löven i Vallombrosa]]* (TV-pjäs)
* 1991 – *[[Den goda viljan]]* (TV-serie)
* 1985 – *[[Nya Dagbladet]]* (TV-serie)
* 1985 – *[[Falsk som vatten]]*
* 1984 – *Systrar* (TV-pjäs)
* 1981 – *[[Babels hus]]* (TV-serie)
* 1981 – *[[Göta kanal eller Vem drog ur proppen?]]*
* 1967 – *[[Bränt barn]]*
* 1962 – *[[Pan (film fra 1962)|Kort är sommaren]]*

## Referanser


## Teaterstykker (utvalg)
* Så enkel är kärleken – (1997) Vasateatern med Jan Malmsjö, Suzanne Reuter og Lars Lind.

## Priser og utmerkelser (utvalg)
* 2010 – Svenska Dagbladets Thaliapris 
* 1998 – O'Neill-stipendiet

## Eksterne lenker
*
Peter Frampton

**Peter Kenneth Frampton** (født 22. april 1950 i Beckenham i London) er en engelsk musiker og gitarist som er mest kjent for sine soloutgivelser på 1970-tallet, men også med diverse engelske bandprosjekter.

Allerede da han var ti år gammel spilte han i sitt første band kalt *The Little Ravens*, hvor også David Bowie var medlem. Da han ble 16 år gammel ble han profesjonell musiker og på slutten av 1960-tallet arbeidet og spilte han sammen med Steve Marriott fra tidligere The Small Faces, i en gruppe som kalte seg Humble Pie, men han dro derfra i 1971 for å forsøke seg på en solokarriere.

Frampton debuterte med en soloutgivelse i 1972 med albumet *Wind Of Change*, som ble etterfulgt av *Peter Frampton's Camel* i 1973 og stadig flere helt til 1977. I denne perioden stiftet han livegruppa *Camel*, som ble endret til Peter Frampton's Camel for å skille den fra progrockgruppa Camel. I 1976 kom livealbumet *Frampton Comes Alive !*, hvor han markerer seg med lydutstyret *[[Talkbox]]* på den 14 minutter lange låta  *«Do You Feel Like We Do ?»*, og formen kjennetegner selv Frampton i dag. Denne utgivelsen ble også hans gjennombrudd og solgte nesten en million eksemplarer på verdensbasis. 

Utover 1970-tallet kom for øvrig Frampton i skyggen av progressiv rock, men han fortsatte å produsere og utgi soloalbum utover 1980-tallet. I 2006 kom hans foreløpige siste utgivelse *Fingerprints*.

## Diskografi
* *[[Wind of Change (album)|Wind of Change]]* (1972)
* *[[Frampton's Camel]]* (1973)
* *[[Somethin's Happening]]* (1974)
* *[[Frampton (album)|Frampton]]* (1975)
* *[[Frampton Comes Alive!]]* (1976)
* *[[I'm in You]]* (1977)
* *[[Where I Should Be]]* (1979)
* *[[Rise Up (Peter Frampton-album)|Rise Up]]* (1980)
* *[[Breaking All the Rules (album)|Breaking All the Rules]]* (1981)
* *[[The Art of Control]]* (1982)
* *[[Premonition (Peter Frampton-album)|Premonition]]* (1986)
* *[[When All the Pieces Fit]]* (1989)
* *[[Peter Frampton (album)|Peter Frampton]]* (1994)
* *[[Frampton Comes Alive! II]]* (1995)
* *[[Live in Detroit (Peter Frampton-album)|Live In Detroit]]* (2000)
* *[[Now (Peter Frampton-album)|Now]]* (2003)
* *[[Live in San Francisco March 24, 1975]]* (2004)
* *[[2004 Summer Tour (Peter Frampton-album)|2004 Summer Tour]]* (2004)
* *[[Fingerprints (Peter Frampton-album)|Fingerprints]]* (2006)

## Referanser


## Eksterne lenker
* 
* 
* 
*
Peter Hans Kolvenbach

**Peter-Hans Kolvenbach** (1928–2016) var den 29. generalsuperior for jesuittordenen, den største av de katolske mannsordenene.

## Biografi
### Bakgrunn
Peter Hans Kolvenbach voskte opp i Druten nær Nijmegen i Nederland. Der var han elev ved *Kanisiuskollegiet*, der han særlig fordypet seg i moderne språk. Han trådte inn i jesuittenes novisiat i Mariendaal den 7. september 1948.  Etter filosofistudier ved *Berchmansinstituttet* i Nijmegen ble han assignetrt til Libanon, der han tok doktotgrad i teologi ved det jesuittdrevne Université Saint-Joseph i Beirut.

### Prest
Kort etter ble han presteviet i 1961 som prest for den armenske katolske kirke, en av de østkirker som er i full kommunion med Roma.

Fra 1963 til 1976 underviste han i allmenn og orientalsk linguistikk i Haag, Paris og Beirut. På siste sted ble han professor for generell lingvistikk ved Université de Saint-Joseph. Dette vervet hadde han til 1981, da han ble kalt av ordenens daværende generalsuperiou Pedro Arrupe til rektor for Det pavelige orientalske institutt i Roma.

I årene ved Saint-Joseph var han tidvis også sin ordens provinsialsuperior for subprovinsen Midtøsten.

### Ordensgeneral
Den sterkt sykdomsreduserte generalsuperior Pedro Arrupe kunne etterhvert i mindre grad utøve sitt lederembede. Pater Arrupe hadde selv ønsket et slikt nyvalg, men pave Johannes Paul II valgte å gripe inn i ordenens indre prosesser og innsatte kommissarisk som midleridig lederskap patrene Paolo Dezza og Giuseppe Pittau. Senere, den 13. september 1983, ble Kolvenbach valgt på ordenens 33. generalforsamling til dens 29. general, og han avløste således Dezza og Pittau.

Den 2. februar 2006 meddelte pater Kolvenbach ordenen at han med pave Benedikt XVIs samtykke ønsket å fratre i 2008, det året han fylte åtti år. Den 14. januar 2008 ble etterfølgeren valgt.

## Referanser
Bessheim Fjellstue

**Bessheim** er en fjellstue i Sjodalen og ligger 964 moh ved Øvre Sjodalsvatnet på fjellovergangen mellom Valdres og Gudbrandsdalen (Fylkesvei 51 over Valdresflya). Bessheim består av 30 bygninger med 150 sengeplasser og har eget kraftverk. I tillegg til fjellstuen, som har 65 sengeplasser og spisesal med plass til 130 gjester, er det hytter, leiligheter og caravan og campingplass.  

Sesongen på Bessheim er fra først i februar til etter høstferien i oktober. Utenom sesong er det mulig å leie hytter med selvhushold. 

Bessheim ligger 5 km frå Gjendesheim, der man tar båten i fra når man skal gå Besseggen.      

## Historie

Opprinnelig var Bessheim seter til gården Nordigard Storvik og begynte å ta imot turister på slutten av 1800-tallet.  Det opprinnelige seterhuset er fortsatt en del av fjellstuen.  

Kari Lund og Ragnhild Sjurgard er vertskapet på Bessheim og tok over driften i november 2004 fra besteforeldrene Kari og Knut Lund som drev fjellstuen i 50 år.  Fjellstuen har vært eid av familien siden den ble opprettet og har styrt den sammenhengende over fem generasjoner.  

## Eksterne lenker

* Bessheim's hjemmesider
* Jentene styrer Bessheim-skuta
Torhild Staahlen

**Torhild Staahlen** (født 25. september, 1947 i Skien, død 17. desember 2021) var en norsk mezzo-sopran. Hun var ansatt ved Den Norske Opera fra 1967 til 1969 og fra 1971 til 2000 og operadebuterte som Suzuki i Madama Butterfly ved Den Norske Opera i 1971. 

Hun har sunget mer enn seksti roller, blant tittelrollen i Carmen, Octavian i Der Rosenkavalier, Azucena i Il trovatore, Amneris i *[[Aïda]]* og Ulrica i *[[Un Ballo in Maschera]]*. Hun har også sunget en rekke oratorier og konserter og hadde mer en tjue verk på repertoaret, blant annet Johann Sebastian Bachs H-moll Messe, Georg Friedrich Händels *[[Messias (Händel)|Messias]]*, Johannes Brahms’ Alt Rapsodie, Ludwig van Beethovens 9. symfoni og Edward Elgars Sea Pictures.

Hun hadde gjesteopptredener i Sverige, Danmark, Finland, Tyskland, Skottland, England og USA.

Torhild Staahlen etablerte sitt eget legat for sangere, musikere og komponister som første gang ble utdelt i 1997. I 2019 ble resten av midlene på samlet kr 350.000.- utdelt til kunstnere fra Telemark. Dette skjedde i et storslått arrangement i Ibsenhuset den 4.09.2019. 

Hun var utdannet ved Musikkonservatoriet i Oslo og Statens Operahøgskole. 

Hun var gift med Den Norske Operas 1. repetitør og dirigent Neil David Percival Dodd (1939–2005) som var ansatt ved Den Norske Opera fra 1973.

## Referanser


## Kilder
* International Who's Who in Classical Music, pp 746, David M. Cummings, Europa Publications, 2003, ISBN 185743174X http://books.google.com:80/books?id=48V3kmpJEEgC&pg=PA746&lpg=PA746&dq=opera+staahlen&source=web&ots=IPerwriQ_4&sig=Ob3bg9W1fyo2ssZTzM0h1GwiONk
* Cappelens musikkleksikon, Vol. 6, pp 213, J.W Cappelens Forlag as, 1980, ISBN 82-02-03689-5
Brigham Young University Hawaii

**Brigham Young University Hawaii** er et mormonsk universitet i Laie, på øya O'ahu 45 km nord for Honolulu, Hawaii i USA. Det ble grunnlagt i 1955 og har en tilknytning til Brigham Young University i Provo, Utah. Det er også et mormonsk universitet i Idaho – *[[BYU Idaho]]*.

BUY Hawaii hadde i 2006 i alt 2&nbsp;473 studenter, og tilbød studier opp til bachelorgrad. Skolepengene var samme år US$ 3&nbsp;040. mange av studentene finansierer studiene ved å arbeide for Polynesian Cultural Center i Laie, som er øygruppens største «levende museum» for den polynesiske kulturen på Hawaii.

Rektor Steven Charles Wheelwright ble tilsatt i 2007, før dette var han professor ved Harvard Business School, og har ledet den mormonske misjonen i Storbritannia.

## Referanser


## Eksterne lenker
* 
* Brigham Young University
Brigham Young University Idaho

**Brigham Young University Idaho** er et mormonsk universitet i småbyen Rexburg i delstaten Idaho, USA.

Det ble grunnlagt av mormonkirgen i 1888 som *Bannock Stake Academy*, og gikk 1923-2000 under navnet **Ricks College**. Universitetet har en tilknytning til Brigham Young University i Provo i Utah, og det er også et mormonsk universitet i Hawaii – *[[BYU Hawaii]]*.

Om lag 99 prosent av studentene ved *BYU Idaho* er mormoner, og de kommer fra 40 land på kloden.

*BUY Idaho* hadde i 2007 i alt 13&nbsp;259 studenter, og tilbød studier opp til mastergrad. 

De seks skolene (*colleges*) ved BYU IDaho er:
* Agriculture and Life Sciences 
* Business and Communication 
* Education and Human Development 
* Language and Letters 
* Performing and Visual Arts 
* Physical Sciences and Engineering 

Rektor Kim B. Clark ble tilsatt i 2005, før dette var han professor ved Harvard Business School.

Mitt Romney studerte ved *BYU*.

## Referanser


## Eksterne lenker
*
Brandeis University

**Brandeis University** er et privat universitet i Waltham i delstaten Massachusetts, USA, om lag 13&nbsp;km vest for Boston. Det er et kvalitetsuniversitet basert på forskning.

Skolen ble grunnlagt i 1948, og er oppkalt etter den første jødiske høyesterettsdommeren i USA – Louis Dembitz Brandeis (1856–1941).

*Heller School for Social Policy and Management* er kjent for meget anerkjente, høyere studier i sosiallære, sosialpolitikk og internasjonale forhold.

*Brandeis* hadde i 2018 i alt 5 800 studenter opp til doktorgradsnivå (Ph.D). Skolepengene var samtidig på US$ 53 260 per year.

Ronald D. Liebowitz ble rektor i 2016.

## Referanser


## Eksterne lenker
* 
*
Trengselsstyrken

***Trengselsstyrken*** (på engelsk *Tribulation Force*) er andre bok i serien Latt tilbake; om dem som ble igjen etter at Jesus hadde hentet de kristne. Serien er skrevet av Tim LaHaye og Jerry B. Jenkins.

De var blant dem som ble igjen etter at Jesus hadde hentet de kristne. Rayford, Buck, Chloe og Bruce dannet Trengselsstyrken; en gruppe som skal vitne om Jesus, og kjempe mot Antikrist. Rayford Steele og Cameron Williams føler seg presset til å begynne å jobbe for mannen de tror kan være Antikrist. Nicolae Carpathia tar over FN, undertegner en fredsavtale på 7 år med Israel, og begynner å lokke verdens nasjoner sammen for å skape en global landsby. Mens alt dette som det er profetert om i Bibelen skjer begynner Guds dom å falle over jorden.

## Karakterene

*Rayford Steele, midt i 40-årene, pilot for Pan-Continental. Mistet kone og sønn i bortrykkelsen. Medlem av Trengselsstyrken.
*Cameron ("Buck") Williams, tidlig i 30-årene, stjernereporter for Global Weekly. Så hvordan Carpathia på en morderisk måte tok makten, og manipulerte alle som ikke hadde Guds beskyttelse. Medlem av Trengselsstyrken.
*Chloe Steele, tidlig i 20-årene, tidligere student ved Stanford University. Mistet mor og bror i bortrykkelsen. Datter av Rayford. Medlem av Trengselsstyrken.
*Bruce Barnes, midt i 40-årene, assistentpastor i New Hope Village Church. Leder for Trengselstyrken.
*Amanda (White) Steele, midt i 40-årene, kjente Rayfords kone Irene som ble bortrykket. Har akkurat blitt med i Trengselsstyrken. Gift med Rayford.
*Hattie Durham, tidlig i 20-årene, tidligere flyvertinne for Pan-Continental. Personlig assistent for Nicolae Carpathia.
*Chaim Rosenzweig, sent i 60-årene, Israelsk botaniker og statsmann. Oppfant en formel som fikk Israels ørkener til å blomstre. 
*Dr. Tsion Ben-Juda, sent i 40-årene, rabbiner og Israelsk statsmann. Har studert bibelske profetier om Messias i flere år.
*Steve Plank, tidligere utgiver av Global Weekly og Bucks sjef. Nå pressesekretær for Carpathia
*Peter Mathews, sent i 40-årene, tidligere erkebiskop. Nå sjef for den nye Babylonske verdenstroen
*Nicolae Carpathia, midt i 30-årene, generalsekretær i FN. Mannen Trengselsstyrken tror er Antikrist.
Bergljot Stokkan

**Bergljot Stokkan** (født 1932) er en norsk politiker. Hun var ordfører i Hitra kommune for Senterpartiet 1981–1983 og da hun ble valgt ble hun kommunens første kvinnelige ordfører. I 2011 ble hun innvalgt i Hitra kommunestyre for Pensjonistpartiet.

## Referanser
Isak Hegerberg

**Isak Harald Hegerberg** (1924–2007) var en norsk kjøpmann og politiker (H).

Han vokste opp på Monsøya i ytre Kvenvær utenfor fast-Hitra som sønn av Peder Hegerberg og Ingeborg Aune. I sin ungdom var han fisker. Han giftet seg i 1946 med Ingrid Jensen og overtok svigerfarens landhandel med post- og dampskipsekspedisjon på Valen på Monsøya, som de drev i 40 år. De utvidet også forretningen med fiskemottak og tangmelproduksjon. I 1983 flyttet de til Stein (Stene) i Kvenvær, hvor de drev dagligvareforretning i 17 år.

Hegerberg var medlem av kommunestyret i 24 år, først i Kvenvær, fra 1964 i sammenslåtte Hitra kommune. Han var Hitras ordfører 1968–1971 og 1976–1981. Han var også medlem av Sør-Trøndelag fylkesting i to perioder.

## Referanser
Margrethe Sandvand

**Margrethe Sandvand** (født 19. august 1973 i Busan, Sør-Korea) er designeren bak «nasjonaldrakt for koreansk adopterte i Norge». Hun ble adoptert til Norge i 1977, hennes koreanske navn var da Jung Hyun Ok. Hun vokste opp på en bondegård i Flekkefjord, men er nå bosatt i Oslo.

## Eksterne lenker
* Adopsjonsdrakt «Nasjonaldrakt» for koreansk adopterte i Norge
* Nytid -Hybridens bunad
Clue

**Clue** kan vise til:

* CLUE – en bokserie for barn
* Clue – elektroniske ordbøker fra selskapet Clue Norge
Riot

**Riot**, siden 2013 kjent som **Riot V**, er et amerikansk heavy metal-band startet i New York City av gitarist Mark Reale i 1975.

Bandet hadde sin storhetstid tidlig på 1980-tallet, men er fortsatt aktive og spilte på 70000 Tons of Metal-festivalen i 2012. Reale, som er det eneste medlemmet som hadde vært med i bandet siden starten, døde 25. januar 2012 56 år gammel av Crohns sykdom. Bandet ble samlet igjen i 2013, men valgte da å kalle seg Riot V.

## Medlemmer
;Nåværende
* Todd Michael Hall – vokal
* Mike Flyntz – leadgitar
* Nick Lee – rytmeguitar
* Don Van Stavern – bassgitar
* Frank Gilchrist – trommer

;Tidligere
* Tony Moore – vokal
* Mike Tirelli – vokal
* Mike DiMeo – vokal
* Harry «The Tyrant» Conklin – vokal
* Rhett Forrester – vokal (død)
* Guy Speranza – vokal (død)
* Rick Ventura – gitar
* L.A. Kouvaris – gitar
* Mark Reale – gitar (død)
* Pete Perez – bassgitar
* Kip Leming – bassgitar
* Jimmy Iommi – bassgitar
* Phil Feit – bassgitar
* Frank Gilchriest – trommer
* Bobby Rondinelli – trommer
* John Macaluso – trommer
* Mark Edwards – trommer
* Sandy Slavin – trommer
* Kevin Dunne – trommer
* Peter Bitelli – trommer

## Diskografi
;Riot
* *Rock City* (1977)
* *Narita* (1979)
* *Fire Down Under* (1981)
* *Restless Breed* (1982)
* *Born In America* (1984)
* *Thundersteel* (1988)
* *Privilage of Power* (1990)
* *Night Breaker* (1994)
* *Brethren of the Long House* (1996)
* *Inishmore* (1998)
* *Sons of Society* (1999)
* *Through the Storm* (2002)
* *Army of One* (2006)
* *Immortal Soul* (2011)

;Riot V
* *Unleash the Fire* (2014)
* *Armor of Light* (2018)

## Referanser


## Eksterne lenker
* 
* 
*
Clue Norge

**Clue Norge AS** er et norskeid, privat IT-selskap som utvikler, markedsfører og selger Clue digitale ordbøker for alle plattformer. Clue ble første gang lansert i 1987. Ordbøkene finnes på engelsk, tysk, fransk, spansk, portugisisk, polsk, russisk, finsk, svensk, dansk, bokmål og nynorsk og er utviklet i samarbeid med næringslivet. Både programvaren og orddatabasene eies og utvikles av Clue Norge, og ordbøkene oppdateres kontinuerlig.

Clue kan brukes installert på PC/Mac, via alle nettlesere og som app for iOS og Android.

Det finnes både generelle og fagorienterte ordbøker. Clue dekker over 200 fagområder og har egen **juridisk, økonomisk, teknisk og medisinsk ordbok.**

**Til og fra norsk finnes Clue ordbok på følgende språk:**
* engelsk
* tysk
* spansk
* fransk

Enspråklige ordbøker på bokmål, nynorsk, engelsk, tysk, spansk og fransk er inkludert.

**Til og fra engelsk finnes Clue ordbok på følgende språk:**
* norsk
* fransk 
* spansk
* portugisisk
* polsk 
* finsk 
* svensk
* dansk
* russisk

Enspråklige ordbøker på bokmål, nynorsk, engelsk, fransk, spansk, svensk og dansk er inkludert.

## Eksterne lenker
* Clue Norge – Clue Norges hjemmeside
Finn Abrahamsen

**Finn Abrahamsen** (født 1949) er en norsk tidligere politioverbetjent. Han ledet voldsavsnittet i Oslo-politiet fram til han ble pensjonert i 2007.

Abrahamsen har kapteinsgrad fra Hæren og har tilbrakt fire perioder i FN-tjeneste i Libanon og tidligere Jugoslavia. Han begynte i Oslo-politiet i 1971, og ble politiavdelingssjef for voldsavsnittet i volds- og vinningsseksjonen i 1994.

Etter at han ble pensjonist er han blitt engasjert av TV Norge som programmedarbeider i serien Etterlyst. Abrahamsen virker også som Privatetterforsker der han blant annet har tatt på seg oppdrag for den svindeldømte Laila Mjeldheim.

## Priser
* 2004: Åpenhetsprisen fra Mental Helse på Verdensdagen for psykisk helse i oktober 2004
* 2004: Årets Osloborger, *Aftenposten* 
* 2006: «Kommunikasjonsprisen» fra Kommunikasjonsforeningen for en aktiv og klok bruk av kommunikasjon som virkemiddel

## Kilder
* *Aftenposten* 13. mai 2009, kulturdelen s. 13

VG 22. oktober 2018
https://www.vg.no/nyheter/innenriks/i/Rx09x8/tidligere-polititopp-til-addictologi-avhopper-du-burde-passe-deg
Otto III av Kärnten

**Otto III** (født ca. 1265, død 25. mai 1310) av huset Görz var hertug av Kärnten og greve av Tirol.

Han var sønn av hertug Meinhard av Kärnten og Elisabet av Bayern. I&nbsp;sitt ekteskap med Eufemia av Schlesien-Liegnitz fikk han fire døtre:
* pfalzgrevinne Anna ved Rhinen (1300&ndash;?), ∞ Rudolf II
* dronning Elisabet av Sicilia (?), ∞ Pietro II
* Ursula (?)
* Eufemia (?)

## Referanser
Kafka Prosess

**Kafka Prosess** var et hardcore punk band fra Oslo.

## Historien
Kafka Prosess sprang ut av Blitz-miljøet i Oslo. Bandet oppsto på restene av bandet Svart Framtid. Bandet eksisterte fra 1984 til 1987  og var i denne perioden musikalsk sett et av de mer hardtslående bandene i Norge. Kafka Prosess reiste på turné i bl.a. Danmark, Tyskland og Nederland. I løpet av november 1986 gav de ut 6 låter på splitt-LPen One Day Son All This Will Be Yourz som de delte med det britiske bandet Disorder. I løpet av sin eksistens bidro Kafka Prosess også med låter til ulike samleplater/kassetter. Ytterligere fem låter ble spilt inn med tanke på en syvtommer-utgivelse på X-port Plater. Den kom aldri ut da bandet kort tid etter ble oppløst. Låtene så derimot dagens lys da det tyske plateselskapet Skuld Releases gav ut diskografien *Ingen fattige, ingen rike* i 2000. *Ingen fattige, ingen rike* består av 15 låter og dokumenterer alle studioinnspillingene til Kafka Prosess.

Etter at bandet var oppløst gikk vokalist Gunnar videre til So Much Hate, gitarist Stian ble etterhvert trommeslager i Within Range, Thomas tok etterhvert over trommene i Stengte dører og gitarist Nils endte opp i Raga Rockers.

Det var snakk om at Kafka Prosess skulle gjenforenes i anledning Blitz sitt 10-årsjubileum i 1992, bandet sto t.o.m. oppført på plakaten. Bandet kom seg derimot aldri ut av øvingslokalet og spillejobben ble avlyst.

Stian Løken bidro som trommeslager i Betenkt fra Drammen med Jan Ivar Sørby, Andre Stamnes, Tor Bjarne Henriksen, Ivar F. Hansen og Geir O. Knudsen. Bandet er oppløst og fikk aldri utgitt materialet sitt.

## Medlemmer
* Gunnar Nuven – Vokal
* Stian Løken – Gitar
* Nils Aune – Gitar
* Fridtjof Benneche – Bass
* Thomas Fosseide – Trommer

## Diskografi
* *[[One Day Son All This Will Be Yourz]]* – 1986 (Splitt 12" med Disorder)
* *[[Ingen fattige, ingen rike]]* – 2000 (Diskografi LP)

## Referanser
Meinhard I av Görz-Tirol

**Meinhard** (født 1194, død 22. juli 1258) var (som *Meinhard III*) greve av Görz og ble gjennom sitt ekteskap med Adelheid av Tirol også (som *Meinhard I*) greve av Tirol.

Han var sønn av grev Engelbert III av Görz og grevinne Matilde av Andechs. I&nbsp;sitt ekteskap med Adelheid fikk han fire barn:
* grevinne Adelheid av Ortenburg (?&ndash;1291) ∞ Fredrik
* fru Berta av Wullenstetten (?&ndash;1267) ∞ Konrad
* hertug Meinhard av Kärnten (1238&ndash;1295) ∞ Elisabet av Bayern
* grev Albert I av Görz-Tirol (?&ndash;1304) ∞ Eufemia av Schlesien-Glogau

## Referanser
Rolf Börjlind

**Rolf Börjlind** (født 7. oktober 1943 i Västra Skrävlinge utenfor Malmö) er en svensk poet, skuespiller, regissør og manusforfatter som er mest kjent for filmene om *[[Jönssonligan]]* (den svenske utgaven av *[[Olsenbanden]]*) og dessuten filmene om Martin Beck som ble laget mellom 1997 og 2007. Videre har han skrevet to av filmene om *Wallander*.

Han er gift med manusforfatter Cilla Börjlind som han også skriver sammen med.

## Poesi
* 1977 – PERSONA NON GRATA. Med LP-plate. 1977 
* 1977 – Utstilling på Moderne museet i Stockholm med samme navn; Persona Non Grata
* 1976 – NYA TIDER NYA ÄNGLAR. Bok og kassett i Jiffypose.

## Filmografi (utvalg)
### Manus
#### 2000-tallet

#### 1990-tallet

#### 1980-tallet

### Skuespiller

### Regi
  

### Produsent

## Priser
* Guldbaggen for beste manuskript sammen med Peter Dalle for Yrrol, 1994.

## Referanser


## Eksterne lenker
*
Caroline Wozniacki

**Caroline Wozniacki** (født 11. juli 1990 i Odense) er en dansk profesjonell tennisspiller. Hun har polske foreldre og er bosatt i Monte Carlo. Hennes forbilder er Steffi Graf og Martina Hingis.

Som 15-åring begynte Wozniacki å spille på WTA-touren, etter flere gode prestasjoner i verdens største juniorturneringer. Hun var per 11. oktober 2010 rangert som nummer én på WTA-rankingen. Wozniacki hadde pr. 22. juni 2009 spilt inn om lag 11,2 millioner kroner til tross for at hun på det tidspunktet kun var 19 år gammel. Hun er 1,77 meter høy og veier 58 kg.

Hennes største seier i karrieren kom mot Simona Halep i Australian Open finalen i 2018. Med sifrene 7-6 (2) 3-6 6-4 vant hun sin første grand slam tittel i karrieren.

## Meritter
* 2008: Tredje runde i Wimbledon
* 2009: Finale i US Open
* 2010: Kvartfinale i French Open
* 2010: Semifinale i US Open
* 2011: Semifinale i Australian Open
* 2011: Semifinale i US Open
* 2014: Finale i US Open
* 2016: Semifinale i US Open
* 2017: Kvartfinale i French Open
* 2018: Vinner av Australian Open

### I juniorklassen

* 2005: Vinner av Orange Bowl singel
*2005: Finale i Orange Bowl dobbel 
*2006: Finale i Australian open singel
*2006: Finale i French open dobbel
* 2006 : Vinner av Wimbledon singel

## Referanser


## Eksterne lenker
* 
* 
* 
* 
*
Mosjøen stasjon

**Mosjøen** (sørsamisk: *Mussere*) er en jernbanestasjon på Nordlandsbanen i byen Mosjøen i Vefsn kommune i Nordland. Stasjonen ligger 406,01 km fra Trondheim sentralstasjon. Den ble åpnet 5. juli 1940. Mosjøen er alltid betjent av togekspeditør.

Mosjøen godsterminal er del av stasjonen, og fra 15. april 2006 ble den ikke ikke lenger betjent. I 2015 ble godsterminalen gjenåpnet, med et godsspor og to lastespor. Havnesporet er fortsatt ute av drift.

## Litteratur
* 
* 

## Referanser


## Eksterne lenker
Hsieh Su-wei

**Hsieh Su-Wei** (født 1986) er en taiwansk tennisspiller.   

Hun har tidligere vært verdensener i doubles, og har vunnet til sammen 9 grand slam titler. Hun har vært rangert som nummer 23. i verden i singles og er den høyeste rangerte tennisspilleren fra Taiwan gjennom tidene. Hun er kjent for sin uortodokse spillestil, og er en av få spillere som bruker begge hender for å slå forehand-slaget.  

Hsieh har vunnet 3 singles- og 35 doubles titler på WTA-touren.  
## Grand Slam-titler
*  **[[Wimbledon (tennis)|Wimbledon]]:**
** Double damer: 2013 (sammen med Peng Shuai)
*  **[[French Open]]:**
** Double damer: 2014 (sammen med Peng Shuai)
** Double damer: 2023 (sammen med Wang Xinyu)

## Referanser


## Eksterne lenker
*
James Van Allen

**James Alfred Van Allen** (født 7. september 1914, død 9. august 2006) var en amerikansk fysiker med tilknytning til Universitetet i Iowa. Han er mest kjent for å ha ledet utviklingen av de vitenskapelige instrumentene for de første amerikanske satellittene Explorer I og  Explorer III.

Satellitene var blant annet utstyrt med geigertellere som skulle undersøke graden av kosmisk stråling i atmosfæren. Resultatene fra disse målingene førte til den første vesentlige vitenskapelige oppdagelsen i romalderen – påvisningen av Jordens to strålingbelter, Van Allen-beltene.

## Priser (utvalg)
* 1989 – Crafoordprisen
* 1978 – Royal Astronomical Societys gullmedalje

## Referanser
Marija Kirilenko

**Marija Jurjevna Kirilenko** (russisk Мария Юрьевна Кириленко, født 25. januar 1987 i Moskva) er en russisk kvinnelig profesjonell tennisspiller.

## Referanser


## Eksterne lenker
* 
*
Jelena Dementjeva

**Jelena Vjatsjeslavovna Dementjeva** (Елена Вячеславовна Дементьева; født 15. oktober 1981 i Moskva) er en russisk kvinnelig profesjonell tennisspiller.
Hun ble olympisk mester under OL 2008 i Beijing. I finalen beseiret hun sin landsmann Dinara Safina med 3-6, 7-5, 6-3.

## Referanser


## Eksterne lenker
* 
* 
*
Nikolaj Heinrich

**Nikolaj Steffen Filippus Markus Heinrich** (født 1938) er en grønlandsk politiker.

Han tok over som borgermester i Nuuk kommune 1. desember 2007, etter at den forrige borgermesteren, Agnethe Davidsen, døde. Da kommunestyret skulle velge ny borgermester i et ekstraordinært kommunestyremøte i Nuuk rådhus var det i første valgrunde Heinrich (Siumut) og Per Berthelsen (Demokraatit) som fikk flest stemmer, og i andre valgrunde fikk Heinrich 8 stemmer, mot Berthelsens 5. 

Fra 1987 til 1995 var han medlem av Grønlands landsting for Issittup Partiia.

Han er opprinnelig skipper på fiskebåt. Han var leder for de grønlandske fiskernes og fangstmennenes interesseorganisasjon, KNAPK, fra 1981 til 1989.

## Referanser
Casey Dellacqua

**Casey Dellacqua** (født 11. februar 1985 i Perth) er en australsk kvinnelig profesjonell tennisspiller.

## Grand Slam-titler
*  **[[French Open]]:**
** Mixed double 2011 (sammen med Scott Lipsky)

## Referanser


## Eksterne lenker
* 
*
Marta Domachowska

**Marta Domachowska** (født 16. januar 1986 i Warszawa) er en polsk kvinnelig profesjonell tennisspiller. 

## Referanser


## Eksterne lenker
*
Agnieszka Radwańska

**Agnieszka Roma Radwańska** (født 6. mars 1989 i Kraków) er en polsk kvinnelig profesjonell tennisspiller.

Radwańska bar sitt lands flagg under åpningen av Sommer-OL i London i 2012. Hun nådde nummer 2 på rankingen etter semifinale i Wimbledon i 2012.  Hun er i dag ranket som nummer 3. Radwanska er kjent for sitt intelligente spill og hennes feeling. Hun har 4 år på rad blitt kåret til WTA fan favorite (2012-2015).  

## Referanser


## Eksterne lenker
* 
*
Erik Møse

**Erik Møse** (født 9. oktober 1950 i Oslo) er en norsk jurist og tidligere høyesterettsdommer som den 4.&nbsp;mars 2022 ble utnevnt til leder for FNs uavhengige undersøkelseskommisjon for Ukraina.

Møse var dommer ved Den europeiske menneskerettsdomstol i Strasbourg fra 2011 til 2018. Han tiltrådte som dommer i Norges Høyesterett 15. august 2009 og hadde permisjon fra Høyesterett i den tiden var dommer i menneskerettsdomstolen, fra 2011 til 2018. Han gikk av med pensjon som høyesterettsdommer høsten 2020.

Før han ble høyesterettsdommer var han dommer ved FNs straffedomstol for Rwanda i Tanzania, som behandlet saker knyttet til folkemordet i Rwanda i 1994. Han var domstolens visepresident fra 1999 til 2003 og president fra 2003 til 2007.  

## Liv og virke
Møse er cand.jur. fra Universitetet i Oslo og har også studert i Genève. Han arbeidet fram til 1986 i Justisdepartementets lovavdeling som byråsjef og lovrådgiver og var deretter advokat med møterett for Høyesterett hos Regjeringsadvokaten. Fra 1993 til 1999 var han lagdommer i Borgarting lagmannsrett. Møse er tilknyttet Universitetet i Oslo som foreleser og er æresdoktor ved Universitetet i Essex i Storbritannia. 

Den 12. april 2011 ble Møse valgt av Europarådets parlamentarikerforsamling til dommer ved Den europeiske menneskerettsdomstol. Han tiltrådte 1. september samme år. I 2018 sluttet han som dommer i menneskerettsdomstolen og gjenopptok sitt arbeid som dommer i Norges Høyesterett. Han avgikk som høyesterettsdommer 30. oktober 2020.

Møse har vært leder for flere nasjonale og internasjonale komiteer, blant annet lovutvalget som innarbeidet menneskerettskonvensjon i norsk rett og i Europarådets komite som utarbeidet tilleggsprotokoller til Den europeiske menneskerettskonvensjonen. 

FNs menneskerettighetsråd ga 4.&nbsp;mars 2022 Møse i oppdrag å lede en kommisjon som skal granske overgrep under Russlands invasjon av Ukraina i 2022.

Møse er kommandør av Den Kongelige Norske Fortjenstorden (2008) for sitt arbeid til fremme av menneskerettighetene. I 2008 ble han tildelt Lisl and Leo Eitinger Prize.

## Bibliografi
* 1997: *Fritak for undervisning i faget kristendomskunnskap med religions- og livssynsopplæring. Forholdet til Norges folkerettslige forpliktelser. Utredning avgitt til Kirke- utdannings- og forskningsdepartementet 22. januar 1997*
* 2000: «New rights for the new Court?», i Paul Mahoney et al. (red.): *Protection des droits de l'homme:  la perspective européenne. Mélanges à la mémoire de Rolv Ryssdal*
* 2001: «Norway», i Robert Blackburn og Jörg Polakiewicz (red.):*Fundamental rights in Europe: the European Convention on Human Rights and its member states, 1950-2000*
* 2002: *Menneskerettigheter*
* 2003: «Impact of the human rights conventions on the two ad hoc Tribunals», i Morten Bergsmo (red.): *Human rights and criminal justice for the downtrodden: essays in honour of Asbjørn Eide*

## Referanser


## Eksterne lenker
* Presentasjon fra ICTR
Frode Larsen

**Frode Larsen** (født 9. juli 1988) er en norsk tidligere fotballspiller. Han var keeper og fikk aldersbestemte landskamper for Norge. 

Larsen spilte i sin aktive karriere for Vålerenga, Bærum, Moss, Kvik Halden, Sarpsborg 08 og Follo. 

## Referanser


## Eksterne lenker
*
Albert I av Monaco

**Albert I av Monaco** (født Albert Honoré Charles Grimaldi, 1848–1922) var fyrste av Monaco fra 10. september 1889 til sin død. Albert utdannet seg til havforsker og deltok i flere forskningsekspedisjoner på 1870-tallet. Albert finansierte og organiserte fire oseanografiske ekspedisjoner til farvannene rundt Svalbard. 

## Familie
Han var sønn av fyrste Karl III av Monaco. Albert I var gift to ganger. Hans første kone var Mary Douglas-Hamilton, datterdatter til storhertug Karl av Baden, som var bror til dronning Fredrika av Sverige. Hans andre kone var Antoinette de Mérode.

Albert I hadde kun ett barn, Ludvig II av Monaco.

## Oseanografi

Albert viet mye av sitt liv til studiet av sjøer og hav. I en alder av 22 år, startet han en karriere i den relativt nye vitenskapen oseanografi. Han forstod viktigheten av forholdet mellom levende vesener og deres miljø og utviklet en rekke teknikker og instrumenter for måling og utforsking. Albert var også «pådriver og arkitekt» for den oseanografiske vitenskap som han medvirket til å skape. 

Han grunnla en privat allmennyttig stiftelse, Institut océanographique, Fondation Albert Ier, Prince de Monaco, etablert i 1906. Den har to bygninger: Institut océanographique de Paris, nå omdøpt Maison des océans. Samt Musée océanographique de Monaco i Monaco. Dette inkluderer et akvarium, et museum, samt et bibliotek, med forskningsanlegg i Paris.

Albert eide fire, stadig mer imponerende forskningsfartøy, «Hirondelle», «Princesse Alice», «Princesse Alice II» og «Hirondelle II». Ledsaget av noen av verdens ledende havforskere, reiste han i Middelhavet, skrev en rekke oseanografiske studier, kart og diagrammer. 

I 1896, på en oseanografisk undersøkelse av Asorene, oppdaget han Prinsesse Alice-banken. I løpet av årene 1898–1907 gjorde han fire arktiske forskningsekspedisjoner til Svalbard for oseanografiske og zoologiske undersøkelser. Innsatsen hans her ble senere hedret ved navngiving av Albert I Land på Spitsbergen.

## Utmerkelser og æresbevisninger
I 1918 tildelte National Academy of Sciences i USA fyrst Albert sin Alexander Agassiz Medal. *The Explorers Club* valgte Albert til sin høyeste medlemskapskategori, æresmedlem, i 1921. Han ble tildelt Cullum Geographical Medal av American Geographical Society. Fyrst Rainier av Monaco og International Association for the Physical Sciences of the Oceans etablerte Prince Albert I Medal i fysisk og kjemisk vitenskap om havene til hans ære.

Den 30. mars 1875 ble han tildelt St. Olavs Orden.

## Referanser




## Eksterne lenker
* polarhistorie.no - biografiside i Norsk polarhistorie
James Blake

**James Blake** (født 28. desember 1979 i Yonkers, New York) er en amerikansk profesjonell tennisspiller.

Han har vunnet ti singeltitler på ATP-touren og hans beste i Grand Slam-turneringer er to kvartfinaler i US Open.

James Blake er kjent for harde slag. Han tar ofte ballen tidlig for å sette press på motstanderen eller få en ren vinner. James Blake er best på raske underlag.

14. august 2008 slo Blake Roger Federer ut av kvartfinalen i sommer-OL 2008i to strake sett (4&ndash;6, 6&ndash;7).
 
## Titler
### Single
* 2002 – Washington D.C.
* 2005 – New Haven, Stockholm Open
* 2006 – Sydney, Las Vegas, Indianapolis, Bangkok, Stockholm Open
* 2007 – Sydney, New Haven

### Double
* 1999 – Winnetka 
* 2001 – Birmingham
* 2002 – Cincinnati 
* 2003 – Scottsdale 
* 2004 – San Jose, Houston, München

## Referanser


## Eksterne lenker
* 
*
Jo-Wilfried Tsonga

**Jo-Wilfried Tsonga**  (født 17. april 1985 i Le Mans) er en fransk tidligere tennisspiller.

Tsongas største prestasjon er en finaleplass i Grand Slam-turneringen Australian Open 2008. I semifinalen beseiret den useedede Tsonga andreseedede Rafael Nadal med 6-2, 6-3, 6-2. Han tapte finalen til serberen Novak Đoković‎ med 6-4, 4-6, 3-6, 6-7.

24. mai 2022 la han opp, med tap mot Casper Ruud i fire sett i 1. runde i French Open som siste kamp.
 
## Spillestil
Tsonga hadde stor kraft i sine slag. Spesielt på serve og forehand. Tsonga var veldig god på nett, noe som har bidratt til at han har vunnet fire titler i double.

## Referanser


## Eksterne lenker
* 
*
Jonas Cornell

**Bengt Henrik Jonas Cornell** (1938–2022) var en svensk produsent, regissør og manusforfatter.

Han vant fagprisen for beste manus drama for manuset til den norske dramaserien *[[Harry & Charles]]* under Gullruten 2010.

Cornell var gift med skuespilleren Agneta Ekmanner.

## Filmografi
### Skuespiller
* 2002 – *Taurus* (TV)
* 1997 – *[[Adam & Eva]]*
* 1989 – *[[Hassel - Säkra papper]]*
* 1983 – *[[Profitørene (miniserie)|Profitörerna]]* (TV)

### [[Filmmanus]]
* 2009 – *[[Harry & Charles]]* (TV)
Tv året 2005 Ormbæraren/ Slangebæreren NRK
* 2005 – *[[Drømmefangeren (TV-serie)|Drømmefangeren]]* (TV)
Tv året 2005 Sorgmantel/ Sørgekåpen NRK
Tv året 2006 Nattsysteren/ Nattsøsteren NRK
Tv året 2006 Honungsfallan/ Honningfellen NRK
Tv året 2006 Orkestergraven NRK
* 2004 – *Linné och hans apostlar* (TV)
* 2002 – *Jag är Dina*
* 2001 – *Hamilton* (TV)
* 1999 – *Magnetisörens femte vinter*
* 1998 – *Hamilton*
* 1987 – *[[Träff i helfigur]]*
* 1987 – *[[Lysande landning]]*
* 1987 – *[[I dag röd]]*
* 1996 – *Renters rente* (TV)
* 1995 – *Petri tårar*
* 1993 – *[[Mannen på balkongen]]*
* 1993 – *[[Polis polis potatismos (film)|Polis polis potatismos]]*
* 1993 – *[[Roseanna (film fra 1993)|Roseanna]]*
* 1992 – *Traberg*
* 1991 – *Riktiga män bär alltid slips*
* 1990 – *[[Lad isbjørnene danse]]*
* 1987 – *Träff i helfigur* (TV)
* 1987 – *Lysande landning* (TV)
* 1987 – *Idag röd* (TV)
* 1986 – *Gösta Berlings saga* (TV)
* 1979 – *En Kärleks sommar*
* 1977 – *Bluff Stop*
* 1970 – *[[Grisjakten]]*
* 1969 – *Som natt och dag*
* 1968 – *[[Jag älskar, du älskar]]*
* 1967 – *Puss & kram*

### Regi
* 2004 – *Linné och hans apostlar*
* 2002 – *Olivia Twist*
* 1996 – *Skyernes skygge rammer mig*
* 1996 – *Renters rente*
* 1992 – *En komikers uppväxt*
* 1991 – *Riktiga män bär alltid slips*
* 1990 – *[[Apelsinmannen]]*
* 1988 – *Falsk forår*
* 1988 – *Månguden*
* 1987 – *[[Lysande landning]]*
* 1987 – *[[I dag röd]]*
* 1984 – *Rosmersholm*
* 1981 – *[[Varning för Jönssonligan]]*
* 1981 – *[[Babels hus]]*
* 1977 – *Bluff Stop*
* 1974 – *Purpurgreven*
* 1974 – *La Bohème*
* 1970 – *[[Grisjakten]]*
* 1969 – *Som natt och dag*
* 1967 – *Puss & kram*

### Produsent
* 1983 – *Andra dansen*

## Referanser


## Eksterne lenker
*
Jarkko Nieminen

**Jarkko Nieminen** (født 23. juli 1981 i Masku nær Åbo) er en finsk profesjonell tennisspiller.

Nieminen har som junior vunnet US Open. Han har som profesjonell vunnet en ATP-turnering, Auckland i juni 2007. Hans beste resultat i Grand Slam-turneringer er tre kvartfinaler US Open (2005), Wimbledon (2006) og Australian Open (2008). Nieminen har beseiret blant andre Carlos Moya og Andre Agassi.

Nieminen har deltatt på det finske Davis Cup-laget i perioden 1999&ndash;2007 og har spilt 44 Davis Cup-kamper hvorav han har vunnet 31.

## Referanser


## Eksterne lenker
* 
*
Non scholae, sed vitae discimus

**Non scholae, sed vitae discimus** er latin og betyr «Vi lærer ikke for skolen, men for livet», Feilaktig tillagt Seneca den yngre, men han skrev til Lucillus det motsatte, nemlig «Vi lærer ikke for livet, men for skolen».
Mikhail Juzjnyj

**Mikhail Mikhajlovitsj Juzjnyj** (russisk Михаил Михайлович Южный; født 25. juni 1982 i Moskva) er en russisk profesjonell tennisspiller. Han har representert Russland under tre sommer-OL på rad i perioden 2004–2012.

## Referanser


## Eksterne lenker
*
Quod bonum felix faustumque sit!

«**Quod bonum felix faustumque sit!**» er et uttrykk fra latin som betyr «gid må det være til gagn, lykke og fremgang» og ble brukt ved åpning av det romerske senatet.

Uttrykket ble blant annet brukt av NTHs rektor som en hilsning og lykkeønskning til nye studenter ved immatrikuleringen.

## Referanser
Ottar Grønvik

**Ottar Nicolai Grønvik** (født 21. oktober 1916, død 15. mai 2008) var en norsk runeforsker og filolog. 

Han ga ut en rekke viktige vitenskapelige bidrag til runeforskningen. Særlig viktig er hans doktorgradsarbeid om runene på Tunesteinen, tolkningen av Rökinnskriften og boka om  Eggjasteinen. I tillegg skrev han en stor mengde mindre arbeider. Grønvik arbeidet fra 1946 ved Universitetet i Oslo, med undervisning innenfor en rekke emner relatert til tysk og germansk språkvitenskap. Grønvik bodde hele livet på Kjelsås i Oslo, han var gift med Inger Gaute-Knudsen, og hadde fire barn.

I en artikkel om nissen argumenterer Grønvik for at ordet nisse *ikke* er en fornorsking av St. Nicolas (Niels på dansk) slik man tidligere har trodd. Han argumenterer for at det stammer fra gammelnorsk, og at det er et ord på en avdød forfar. Hans tolkning går ut på at troen på den tradisjonelle norske fjøsnissen stammer fra forestillinger om at gården blir passet på familiens avdøde.

Ottar Grønvik mottok Nansenmedaljen for fremragende forskning, som er en norsk dekorasjon.

## Bibliografi
* Ottar Grønvik: Runene på Tunesteinen. Oslo 1981. ISBN 82-00-05656-2.
* Ottar Grønvik: Fra Ågedal til Setre. Universitetsforlaget 1987. ISBN 82-00-18436-6
* Ottar Grønvik: Fra Vimose til Ødemotland : nye studier over runeinnskrifter fra førkristen tid i Norden. Universitetsforlaget Oslo 1996. ISBN 82-00-22701-4
* Ottar Grønvik: Runene på Eggjasteinen : en hedensk gravinnskrift fra slutten av 600-tallet. Oslo Universitetsforlaget 1985. ISBN 82-00-07426-9
* Festskrift til Ottar Grønvik på 75-årsdagen. Oslo Universitetsforlaget 1991. ISBN 82-00-07550-8
* Ottar Grønvik: Der Rökstein – über die religiöse Bestimmung und das weltliche Schicksal eines Helden aus der frühen Wikingerzeit. Frankfurt am Main Peter Lang 2003. ISBN 3-631-51249-x
* Ottar Grønvik: Håvamål – studier over verkets formelle oppbygning og dets religiøse innhold Oslo Det norske videnskaps-akademi 1999. ISBN 82-90888-27-9.
## Referanser
Eva Rexed

**Eva Marina Rexed** (født 30. august 1975 i Uppsala) er en svensk skuespiller.

Rexed studerte ved Teaterhögskolan i Malmö 2000-2004. I mai 2005 begynte hun sammen med blant annet Sven Wollter og Thomas Hanzon innspillingen av den første av seks langfilmer basert på Håkan Nessers detektivromaner om politimannen Van Veeteren. Hun har også spilt roller på Elverket og Dramaten i Stockholm.

## Filmografi, i utvalg
* 2005 – *Van Veeteren – Borkmanns punkt*
* 2005 – *Van Veeteren – Münsters sak (Svensk tittel: Van Veeteren – Münsters fall)*
* 2005 – *[[Carambole (film)|Van Veeteren – Carambole]]*
* 2005 – *Doxa*
* 2006 – *Van Veeteren – Førstebetjenten og tausheten (Svensk tittel: Van Veeteren – Moreno och tystnaden)*
* 2006 – *Van Veeteren – Svalen, katten, rosen, døden (Svensk tittel: Van Veeteren – Svalan, katten, rosen, döden)*
* 2006 – *[[Van Veeteren - Tilfellet G]] (Svensk tittel: Van Veeteren – Fallet G)*

## Referanser


## Eksterne lenker
*
Carola Nitschke-Beraktschjan

**Carola Nitschke-Beraktschjan** (født 1. mars 1962) er en tidligere østtysk svømmer som 14 år gammel satte verdensrekord på 100 meter bryst. I 2000 bad hun om at navnet hennes skulle bli slettet fra rekordbøkene, dette fordi hun hevdet å ha blitt dopet mot sin viten i yngre år.

## Referanser


## Eksterne lenker
*
Trollveikja

**Trollveikja** er en av tre fjelltopper i en fjellformasjon i Dronning Maud Land som også består av Trollguten og Trolltinden. Fjellformasjonen ligger i nærheten av forskningstasjonen Troll. Fjellet ble sammen med sine søsterfjell døpt av statsminister Jens Stoltenberg under hans besøk i det norske bilandet den 19. januar 2008. De typisk norske navnene ble valgt for å vise hvem som har krav på området.   

## Referanser
Pustosjka

**Pustosjka** (russisk: Пустошка) er en by i Pskov oblast i Russland. Den ligger ved elva Krupeja, 191&nbsp;km sørøst for Pskov. Innbyggertall: 5&nbsp;509 (folketelling 2002).

Bosetningen Pustosjka ble grunnlagt i 1901 i forbindelse med byggingen av jernbanen Moskva&ndash;Riga. Bystatus ble innvilget i 1925.

## Eksterne lenker
*
Opotsjka

**Opotsjka** (russisk: Опочка) er en by i Pskov oblast i Russland. Den ligger ved elva Velikaja, 130&nbsp;km sør for Pskov. Innbyggertall: 13&nbsp;964 (folketelling 2002). 

Byen er fødestedet til arkitekten Lev Rudnev.

## Eksterne lenker
*
Den blodige søndagen i London i 1887

**Den blodige søndagen i London i 1887** var en politisk demonstrasjon i London den 13. november 1887 mot Storbritannias undertrykkelse av Irland. Under demonstrasjonen ble det fremsatt krav om at parlamentsmedlemmet William O'Brien skulle settes fri fra fengsel. Han var fengslet for en forseelse i den irske Land War. Demonstrasjonen ble organisert av Irish National League i samarbeid med den sosialdemokratiske føderasjon og den sosialistiske liga.

Sentrale deltagere var Eleanor Marx, Ramsay MacDonald, Annie Besant, poeten John Evelyn Barlas, og forfatteren Margaret Harkness, som gjenskapte hendelsesforløpet i novellen *Uten arbeid* (*Out of Work*) i 1888.

William Morris deltok også i hendelsene denne dagen, og holdt tale i begravelsen til de to protestantene som ble drept under sammenstøtene med politihester. I sin utopiske roman *News from Nowhere*, som første gang ble trykt i artikkelform i Commonweal i 1890. innflettet han en fiction-beskrivelse av opptøyene. 

## Referanser


## Litteratur
*
Thomas Hanzon

**Thomas Hanzon**, egentlig **Sven Thomas Hansson**, (født 20. juni 1962 i Sundbyberg i Stockholms län) er en svensk svensk skuespiller. Han har vært ansatt på Dramaten siden 1989 og har to barn, Roseanna og Edvin, med skuespillerinnen Lena Endre.

Hanzon startet 1982 en egen teatergruppe, Teater Cameleont som var i virksomhet i Stockholm fram til 1985. Hanzon debuterte på scenen i Arnold på Stockholms stadsteater i 1985. Siden 1989 er Thomas Hanzon ansatt ved Dramaten. Der har han spilt den unge Danceny i *Farlige forbindelser*. Han debuterte på TV 1987 i SVT Dramas Stieg Trenter-serie *Lysande landning*. Han var dessuten med mot slutten av den langvarige serien Rederiet på SVT.

## Filmografi, i utvalg
* 1987 – *[[Nionde kompaniet]]*
* 1994 – *[[Leken]]*
* 1994 – *[[Yrrol]]*
* 1995 – *[[Älskar, älskar inte (film 1995)|Älskar, älskar inte]]*
* 1997 – *[[Tic Tac]]*
* 1999 – *[[Vägen ut]]*
* 2000 – *[[Hassel – Förgörarna]]*
* 2000 – *[[Trolösa]]*
* 2000 – *[[Livet är en schlager]]*
* 2000 – *[[Den Lilla Sjöjungfrun 2 - Havets Hemlighet]]* (Röst som Eric)
* 2001 – *[[Det største i verden]]*
* 2002 – *[[Beck - Det siste vitnet]] (Svensk tittel: Beck – Sista vittnet)*
* 2005 – *Van Veeteren – Borkmanns punkt*
* 2005 – *Van Veeteren – Münsters sak (Svensk tittel: Van Veeteren – Münsters fall)*
* 2005 – *[[Carambole (film)|Van Veeteren – Carambole]]*
* 2006 – *Van Veeteren – Svalen, katten, rosen, døden (Svensk tittel: Van Veeteren – Svalan, katten, rosen, döden)*
* 2006 – *[[Van Veeteren - Tilfellet G]] (Svensk tittel: Van Veeteren – Fallet G)*
* 2010 – *Wallander – Vitnet (Svensk tittel: Wallander – Vittnet)*

## TV-teater, TV-serier i utvalg
* 2012 – *[[Hellfjord]]*
* 2005 – *[[Livet enligt Rosa]]*
* 2003 – *[[Vera med flera]]*
* 2003 – *[[Solisterna]]*
* 2002 – *[[Pappa polis]]*
* 1999 – *[[Personkrets 3:1]]*
* 1996 – *[[Zonen]]*
* 1996 – *[[Enskilda samtal]]*
* 1996 – *[[Ett sorts Hades]]*
* 1996 – *[[Anna Holt – polis]]*
* 1990 – *[[Destination Nordsjön]]*
* 1989 – *[[Tiger Rag]]*
* 1987 – *[[Lysande landning]]*

## Referanser


## Eksterne lenker
*
Bevagna

**Bevagna** er en by og en kommune i provinsen Perugia i Umbria i Italia. Bevagna ligger på Topinas elveslette ca. 25&nbsp;km sørøst for Perugia.

Kommunen har et innbyggertall på 5 000, hvorav halvparten bor i byen.

## Historie
Bevagna er opprinnelig en etruskisk bosetning. Omkring 80-90 f.Kr. ble byen underlagt Roma som municipiet Mevania.

I 1152 ble byen satt i brann av Fredrik Barbarossa, og igjen ødelagt av greven av Aquino i 1249. Mellom 1371 og 1439 ble Bevagna styrt av Trinci-familien. Fram til Italias samling tilhørte Bevagna Kirkestaten.

## Severdigheter
### Kirker
* *S. Michele Arcangelo* (romansk, 12.-13. århundre) 
* *S. Silvestro* (romansk, 1195).
* *Sant'Agostino* (1316).
* *San Nicolò*.
* *Santa Maria in Laurenzia*, bygd på 1200-tallet og seinere utvida.
* *San Vincenzo*, kjent fra 1100-tallet.
* *Limigiano*
### Andre byggverk
* *Palazzo dei Consoli* fra 1187, med Teatro F. Torti (1886)
* Middelaldermurene.
* Ruiner av romersk tempel og teater. 
* Romersk terme.
* Borgen *Cantalupo*.
* Borgen *Castelbuono*.
* Borgen *Torre del Colle*.

## Referanser


## Eksterne lenker
* 
* Bevagna.Net